Gitiadas

**Gitiadas** () bol grécky sochár, architekt a básnik v 6. stor. pred Kr.

Gitiades bol spartský sochár, architekt a básnik, aktívny zrejme v polovici 6. stor. pred Kr., Bol predstaviteľom archaickej lakónskej umeleckej školy. To, že Gitiadas bol uznávaným sochárom tvoriacim z bronzu v neskoroarchaickej Sparte, je zrejmé z písomných správ od Pausania.
 
Pausanias o tom uvádza: „*Medzi pozoruhodnosti v Amyklai patrí aj socha na stĺpe olympijského víťaza v päťboji, [[Ainétos z Amyklai|Ainéta]]. Tento muž zvíťazil na olympijských hrách, ale zomrel vo chvíli, keď ho korunovali vencom. Jemu teda patrí socha a kovové [[Tripus|trojnožky]]; najstaršie z nich dali zhotoviť z desiateho dielu koristi z messénskych vojen. Pod prvou trojnožkou stojí socha [[Afrodita|Afrodity]], pod druhou [[Artemis (bohyňa)|Artemis]]. Trojnožky a ich výzdoba sú dielom Gitiada. Tretia je dielo aiginského [[Kallón z Aiginy|Kallóna]]; pod ňou stojí [[Démétér|Démétrinina]] [[Persefoné|Koré]]. Parský [[Aristandros Starší|Aristandros]] je tvorcom sochy ženy s lýrou (symbol Sparty) z ruky argoského [[Polykleitos z Argosu|Polykleita]] vzišla Afrodita prímenom U Amykleiského [[Apolón]]a. Tieto trojnožky prekonajú ostatné svojou veľkosťou a boli sem venované k pamiatke víťaznej bitky pri Kozích riečkach (Aigosmotamoi) *“
 
Staroveké Amyklai sa nachádzali asi 4 km južne od Sparty pri dnešnej osade *Tsausi*. Apolónov okrsok bol juhozápadne od obce, v mieste neďaleko kaplnky *Hagia Kiriaki*, kde boli vykopané základy veľkého oltára a trónu s početnými mramorovými úlomkami z výzdoby.
 
Gitiadas podľa Pausania dotvoril chrám Atény *Chalkioikos* na spartskej akropole, kde zhotovil bronzovú agalmu (*agalma* je výraz pre sochu, hlavne pre sochu zasvätenú božstvu) rovnomennej bohyne a bronzové reliéfy pripevnené na stenách chrámu. Pausanias k tomu zaznamenal: *“ Zaobstaral ich domáci umelec Gitiadas, ktorý naviac ešte zložil piesne a hymnus na bohyňu. Z kovu tu zobrazil mnoho výjavov prác [[Herakles (mytológia)|Herakla]] a tiež mnoho z tých činov, ktoré podstúpil dobrovoľne. Ďalej tiež rôzne skutky synov [[Tyndareós|Tyndarea]], najmä únos dcér Leukippa, a [[Héfaistos|Héfaista]], oslobodzujúceho matku z pút. Túto povesť som vysvetlil už skôr v opise Atiky. Ďalší výjav predstavuje [[Perseus (mytológia)|Persea]], ženúceho sa do [[Líbya (historické územie)|Lýbie]] proti [[Medúza (mytológia)|Medúze]], a nymfy, ktoré mu darom podávajú prilbu a sandále, na ktorých by sa mohol vznášať vzduchom. Je tu tiež znázornená história zrodenia Atény, podľa môjho názoru však je najlepšia [[Amfitrité]] a [[Poseidón (boh)|Poseidón]].*“
 
To, že Gitiadas mohol zložiť hymnus na počesť bohyne, dokazujú početné nápisy o udelených cenách z hudobných súťaží (tancov, hry na nejaký hudobný nástroj a hudobného recitovania), ktoré sa v Sparte konali na počesť bohyne Atény.
 
Nápis (SEG XI, 789, datovaný do rokov cca 530 – 500 pred Kr.) na šedom mramorovom podstavci, pozostávajúcom z troch fragmentov, objavený v Sparte (nachádza sa v múzeu Sparty) interpretoval britský archeológ A. M. Woodward za možný hymnus. Naznačil, že je jedným z najstarších zo Sparty a že ho mohol zložiť významný básnik, možno Alkman alebo Gitiadas.
   
## Referencie a bibliografia

 
Kategória:Sochári starovekého Grécka